stanford-oval/wikipedia huggingface dataset:
תרבית תאים
הערות שוליים

↑
↑  אדוה אופיר וליקסון, נקי, סינתטי או מתורבת?, באתר זווית, ‏19/06/2017
↑  הורדת מחירי הבשר באופן משמעותי עקב יכולת לייצר בזמן קצר מיליארדי נתחי בשר מבהמה אחת או מספר בודד של בהמות.
↑  ייצור בשר בתנאי מעבדה, וללא תוספת אנטיביוטיקות וחומרים נוספים המצויים בבשר הבהמה המתועשת.
↑  גידול ותובלת מיליארדי בהמות בתנאים רעועים הכרוכים בצער בעלי חיים.
↑  פתרון לצער בעלי החיים הגדלים לתעשייה, מתן אפשרות להשגת בשר שנשחט, נוקר ונבדק באופן מהודר ובמחיר נמוך, בשל מיעוט מערך המשגיחים הנדרש כדי לפקח על שחיטת מספר בודד של בהמות.
| --- | --- |
בקרת זהויות :  NLI: 987007550791505171  GND: 4067547-6  LCCN: sh85102705  NDL: 01030547 
תאי אפיתל בתרבית
אינקובטור לתרבית שורות תאים
מנדף ביולוגי
אחת משורות התאים האנושיות הראשונות, תאי תרבית HeLa המוצגים כאן נצבעו בצביעת הכסט הצובעת את גרעין התא שלהם בכחול
Drugs & the Internet

"Drugs & the Internet" (בעברית: סמים והאינטרנט) הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-25 באפריל 2019, ונכלל באלבום האולפן הראשון שלו, How I'm Feeling.‏
נכון לדצמבר 2021, השיר הושמע למעלה מ-90 מיליון פעמים בספוטיפיי.
וידאו קליפ

הווידאו קליפ, שבוים על ידי ג'נה מארש והופק על ידי הופק על ידי Operator Media and Meaning Production, והועלה לחשבון היוטיוב של לאוב ב-29 באפריל 2019, מציג את הזמר הנשאב לרשתות החברתיות, והוא הושווה לסדרת הטלוויזיה הבריטית Black Mirror. נכון לדצמבר 2021, הווידאו קליפ נצפה למעלה מ-7 מיליון פעמים.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירלנד | מצעד הסינגלים האירי | 57 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד האינדי הבריטי | 17 |  |
|  ליטא | AGATA | 42 |  |
|  ניו זילנד | המצעד הניו זילנדי הרשמי | 11 |  |
|  שוודיה | סוורייטופליסטן | 18 |  |
הערות שוליים

1 2  Roth, Madeline. "Lauv Trades All His Friends For 'Drugs & The Internet' In Wild New Video". MTV News (באנגלית). ארכיון מ-2019-05-15. נבדק ב-2019-05-15.
↑  Mercuri, Monica (29 באפריל 2019). "Lauv Talks New Single 'Drugs & The Internet' And Being Open About Mental Health Struggles". Forbes (באנגלית). ארכיון מ-2020-11-25. נבדק ב-15 במאי 2019. {{cite web}}:  (עזרה)
↑  Kenneally, Cerys (18 באפריל 2019). "Lauv will release new single "Drugs & The Internet" next week". The Line of Best Fit (באנגלית). ארכיון מ-2019-04-19. נבדק ב-2019-05-15. {{cite web}}:  (עזרה)
↑  Drugs & The Internet, 2020-03-06, ארכיון מ-2021-02-22, נבדק ב-2021-12-31
↑  Lauv - Drugs & The Internet [Official Video], ארכיון מ-2021-08-10, נבדק ב-2021-12-31
| לאוב |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | How I'm Feeling • All 4 Nothing |  |
| אלבומי אוסף | I Met You When I Was 18 (The Playlist) |  |
| מיני-אלבומים | Without You |  |
| סינגלים | "I Like Me Better" • "Easy Love" • "There's No Way" • "I'm So Tired..." • "Drugs & the Internet" • "Sad Forever" • "Fuck, I'm Lonely" • "Feelings" • "Mean It" • "Modern Loneliness" • "Steal the Show" |  |
| השתתפות בסינגלים | "A Different Way" • "Make It Right" • "Slow Grenade" • "Kings & Queens, Pt. 2" |  |
| --- | --- |
בקרת זהויות :  MusicBrainz release group: 0bc9dd4f-4fe1-478e-a9b0-d727f2c06085
תמרה אבנר

| --- | --- |

 לידה:  1967 (בת 57 בערך) קריית אונו, ישראל
 מדינה:  ישראל ישראל
 עיסוק:  סופרת   משוררת   מתרגמת   עורכת ספרותית
 מעסיק:  הקיבוץ המאוחד   ידיעות ספרים   כתר
 שפות היצירה:  עברית
 מספר צאצאים:  3
תמרה אבנר, 2002
תמרה אבנר (נולדה ב-1967) היא סופרת, משוררת ומתרגמת ישראלית. שיריה וסיפוריה התפרסמו בכתבי עת ובמוספים ספרותיים.
עורכת ספרותית עבור הוצאות הקיבוץ המאוחד, ידיעות ספרים וכתר. חברה באגודת הסופרות והסופרים העבריים.
ביוגרפיה

תמרה אבנר נולדה וגדלה בקריית אונו. היא עורכת דין בעלת תואר ראשון במשפטים מהאוניברסיטה העברית בירושלים ותואר שני במשפטים מאוניברסיטת בר-אילן. שירתה כקצינה בכירה בדרגת סגן–אלוף בפרקליטות הצבאית ובמערכת הביטחון.
במסגרת תפקידה האחרון, הייתה מופקדת על טיפול בכל תביעות הנזיקין של פלסטינים בעזה ובגדה.
ביוגרפיה > חיים אישיים

תמרה אבנר היא אם לשלושה ומתגוררת בכרכור.
ביוגרפיה > פרסים

ספר שיריה להיאחז במים (2007) ראה אור בהוצאת "הקיבוץ המאוחד" בתמיכת קרן רבינוביץ' לאומנויות תל אביב.
תחרות הסיפור הקצר של עיתון "הארץ" (2009).
הספר התנתקויות בהוצאת "כנרת זמורה ביתן" זכה בשנת 2012 במענק תרגום "עם הספר" מטעם משרד החינוך והתרבות.
ספריה

להיאחז במים: שירים (בני ברק: הקיבוץ המאוחד, 2007)
התנתקויות (אור יהודה: זמורה-ביתן, 2009)
שקרים מהבוידעם (תל אביב: מטר, תשע"ג 2013)
שעתם היפה של המים (תל אביב: הוצאת הקיבוץ המאוחד, 2019)
דרוש נס (תל אביב: שתים הוצאה לאור, 2023)
תרגומים

ג'ודי פיקו, חוקי הבית (אור יהודה: כנרת זמורה דביר, 2012)
ליאן מוריארטי, סודו של הבעל (אור יהודה: כנרת זמורה ביתן, 2015)
דרו בויד ויעקב גולדנברג, לחשוב בתוך הקופסה (כנרת זמורה דביר, 2015)
לקריאה נוספת

הלל אברמוביץ', שפוטה של המילים, במחנה, 19 באפריל 2002, עמוד 22
זוהר סירוטה, היכולת לאלחש את הכאב, מקור ראשון, 18 ביולי 2008, עמוד 19
יעקב בר-און, הקיץ של תמרה, מקור ראשון, 17 בנובמבר 2009, עמוד 8
צור ארליך, שיפוט מהיר - שכול ושמאל, מעריב, 12 באפריל 2013, עמוד 21
רן בן-נון, שעות נוספות - היד שמנענעת, ידיעות אחרונות, 21 במאי 2013, עמוד 12
הערות שוליים

1 2  תמרה אבנר, באתר לקסיקון הספרות העברית החדשה
↑  רשימת חברים, באתר אגודת הסופרות והסופרים העברים בישראל
↑  ירין כץ, השאלון עם תמרה אבנר, באתר קורא בספרים, ‏25 במאי 2013
1 2  תמרה אבנר, באתר מטר
↑  מרב יודילוביץ', "עם הספר" יסייע בתרגום 23 ספרים, באתר ynet, 22 ביולי 2012
| --- | --- |
בקרת זהויות :  NLI: 987007291234505171  BnF: cb16168451b (data)  ISNI: 0000 0000 7327 4855  LCCN: no2007149995  VIAF: 14565834   WorldCat (עם VIAF): 14565834 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמרה אבנר".
27 באפריל

27 באפריל הוא היום ה-117 בשנה (118 בשנה מעוברת), בשבוע ה-17 בלוח הגרגוריאני. עד לסיום השנה, נשארו עוד 248 ימים.
אירועים היסטוריים ביום זה

1103 – סר חינו של אנסלם מקנטרברי בעיני הנרי הראשון, והוא מגלה אותו מאנגליה
1124 – דייוויד הראשון מוכתר למלך סקוטלנד
1865 – ספינת הקיטור "סולטאנה" מתפוצצת בנהר המיסיסיפי, ומביאה למותם של 1,700 מנוסעיה
1908 – האולימפיאדה הרביעית נפתחת בלונדון
1920 – מתקיים טקס הענקת תואר אבירות בריטי לעבד אל-בהאא', מנהיגה של הדת הבהאית, עבור תרומתו למען שלומן ורווחתן של הקהילות בצפון ארץ ישראל, בזמן מלחמת העולם הראשונה
1939 – לקראת מלחמת העולם השנייה מונהג גיוס חובה בבריטניה
1940 – הימלר מורה להקים מחנה ריכוז באושוויץ
1949 – פתיחת ועידת לוזאן, שהוקמה על ידי האו"ם במטרה ליצור הסכם שלום כולל בין ישראל למדינות ערב
1955 – תת-המקלע עוזי נחשף לראשונה במצעד צה"ל ביום העצמאות
1960 – טוגו זוכה בעצמאות מהשלטון הצרפתי
1961 – סיירה לאון זוכה בעצמאות מבריטניה
1967 – נחנכת במונטריאול התערוכה העולמית אקספו 67'
1972 – במסגרת תוכנית אפולו האמריקאית לנחיתה על הירח, צוות אפולו 16 נוחת בחזרה (בתמונה)
1978 – מהפכה באפגניסטן: שני פלגי המפלגה המרקסיסטית PDPA מתאחדים ומשתלטים על המדינה
1981 – מעבדות זירוקס פארק מציגות את עכבר המחשב
1988 – החללית סויוז TM-7 נוחתת בהצלחה ומחזירה צוות מתחנת החלל מיר
1994 – לאחר נפילת האפרטהייד עשר מדינות החסות הבנטוסטניות מסופחות בחזרה לדרום אפריקה
1996 – מסתיים מבצע ענבי זעם לאחר חתימת הסכם הבנות חדש בין ישראל לסוריה ולבנון
2005 – מטוס האיירבוס A380 מוטס לראשונה בטיסת ניסוי
2010 – סוכנות הדירוג הבינלאומית סטנדרד אנד פורס הפחיתה את הדירוג של יוון לדרגת אג"ח זבל
נולדו

1737 – אדוארד גיבון, היסטוריון אנגלי (נפטר ב-1794)
1755 – מארק אנטואן פרסבל, מתמטיקאי צרפתי (נפטר ב-1836)
1759 – מרי וולסטונקראפט, סופרת פמיניסטית בריטית (נפטרה ב-1797)
1776 – היאסנט ז'אדן, מלחין ופסנתרן צרפתי (נפטר ב-1800)
1791 – סמואל מורס, ממציא אמריקאי, מפתח הטלגרף וקוד מורס (נפטר ב-1872)
1820 – הרברט ספנסר, הוגה דעות ופילוסוף בריטי, מפתח הדרוויניזם החברתי (נפטר ב-1903)
1822 – יוליסס ס. גרנט, הנשיא ה-18 של ארצות הברית (נפטר ב-1885)
1891 – סרגיי פרוקופייב, מלחין רוסי (נפטר ב-1953)
1922 – ג'ק קלוגמן, שחקן טלוויזיה, קולנוע ותיאטרון אמריקאי יהודי (נפטר ב-2012)
1924 – אדית געתון, רופאת ילדים ופתולוגית ישראלית (נפטרה ב-2015)
1925 – סוניה נטרא, אמנית ישראלית (נפטרה ב-2021)
1925 – עוזיה גליל, מהנדס, ממציא ואיש עסקים ישראלי (נפטר ב-2021)
1927 – קורטה סקוט קינג, סופרת, פעילת זכויות אזרח ומנהיגת התנועה לזכויות האזרח בשנות ה-60 (נפטרה ב-2006)
1927 – רינה לוינסון, טייסת בחיל האוויר הישראלי (נפטרה ב-2021)
1931 – איגור אויסטרך, כנר יהודי-רוסי (נפטר ב-2021)
1931 – אידה נודל, אסירת ציון בברית המועצות של שנות השבעים והשמונים (נפטרה ב-2021)
1932 – אנוק איימה, שחקנית קולנוע יהודייה צרפתית (נפטרה ב-2024)
1938 – חדווה רבינזון בכרך, סופרת, משוררת ומתרגמת ישראלית
1939 – גדעון אריאל, אתלט ישראלי
1942 – ג'ון שרפנל, שחקן אנגלי (נפטר ב-2020)
1942 – ולרי פוליאקוב, קוסמונאוט רוסי (נפטר ב-2022)
1952 – ניל הנדל, שופט בבית המשפט העליון
1958 – קובי מידן, מנחה טלוויזיה, מתרגם, מדבב ושדרן רדיו ישראלי
1959 − שינה איסטון, זמרת-יוצרת סקוטית-אמריקאית
1964 – אבישי מילשטיין, מחזאי, במאי, מתרגם ודרמטורג ישראלי
1966 – עופר נחשון, שדרן רדיו ישראלי
1967 – שמחה ברבירו, שחקן ומדבב ישראלי
1967 – אקי אבני, שחקן ומנחה טלוויזיה ישראלי
1969 – קורי בוקר, פוליטיקאי אמריקאי חבר המפלגה הדמוקרטית
1976 – סאלי הוקינס, שחקנית בריטית
1978 – טליה לביא, במאית ותסריטאית קולנוע וטלוויזיה ישראלית
1987 – ג'ונתן קסטרובייחו, רוכב אופני כביש ספרדי
נפטרו

1404 – פיליפ השני, דוכס בורגונדיה (נולד ב-1342)
1521 – פרדיננד מגלן, מגלה ארצות פורטוגלי, נהרג על ידי ילידים בפיליפינים (נולד ב-1470)
1882 – ראלף וולדו אמרסון, פילוסוף ומשורר אמריקאי (נולד ב-1803)
1891 – חיים אופנהיים, רבה של טורון (נולד ב-1832)
1915 – אלכסנדר סקריאבין, מלחין רוסי (נולד ב-1872)
1937 – אנטוניו גראמשי, הוגה דעות איטלקי (נולד ב-1891)
1953 – מוד גון, מהפכנית אירית ילידת אנגליה (נולדה ב-1866)
1965 – אדוארד מורו, עיתונאי רדיו וטלוויזיה אמריקאי (נולד ב-1908)
1972 – קוומה נקרומה, מנהיג אפריקאי אנטי-קולוניאלי, נשיאה הראשון של גאנה (נולד ב-1909)
1982 – זאב כץ, חבר הכנסת מטעם המערך בכנסת התשיעית (נולד ב-1923)
1992 – אוליבייה מסייאן, מלחין צרפתי (נולד ב-1908)
1998 – קרלוס קסטנדה, סופר אמריקאי פרואני (נולד ב-1925)
2002 – רות הנדלר, נשיאת חברת מאטל והוגת רעיון בובת ברבי (נולדה ב-1916)
2007 – מסטיסלב רוסטרופוביץ', צ'לן ומנצח רוסי (נולד ב-1927)
2014 – יגאל ארנון, עורך דין ישראלי (נולד ב-1929)
2020 – לין הארל, צ'לן אמריקאי (נולד ב-1944)
2023 – אבינועם ערמוני, מנהל ופעיל ציבור ישראלי (נולד ב-1946)
חגים ואירועים החלים ביום זה

דרום אפריקה – יום החרות
יום הטפיר הבינלאומי
26 באפריל – 28 באפריל
אפריל
לוח אירועים שנתי
תמ"ק עוזי עם מחסנית
סמואל מורס
פרדיננד מגלן
Bouquet

Bouquet (בעברית: זר פרחים) הוא המיני-אלבום הראשון של הצמד הדיג'יים האמריקאים הצ'יינסמוקרס. האלבום יצא לאור ב-23 באוקטובר 2015, על ידי חברת התקליטים קולומביה רקורדס, Disruptor Records.
רשימת רצועות

| Bouquet> מס' | Bouquet> שם | Bouquet> משך | Bouquet>  | Bouquet>  | Bouquet>  | Bouquet>  | Bouquet>  | Bouquet>  | Bouquet>  |
| --- | --- | --- | --- | --- | --- | --- | --- | --- | --- |
| 1. | Roses (בהשתתפות Rozes)   | 3:46 |  |  |  |  |  |  |  |
| 2. | New York City (בהשתתפות ויקטוריה זארו)   | 3:50 |  |  |  |  |  |  |  |
| 3. | Until You Were Gon (בהשתתפות אמילי וורן, Tritonal)   | 3:37 |  |  |  |  |  |  |  |
| 4. | Waterbed (בהשתתפות Waterbed)   | 3:29 |  |  |  |  |  |  |  |
| 5. | Good Intentions (בהשתתפות אנדרו בולימור)   | 3:27 |  |  |  |  |  |  |  |
| משך כולל: | משך כולל: | 18:08 |  |  |  |  |  |  |  |
מיקומי שיא

|   ‏‏‏  מצעדים ודירוגים (2015-16)> מדינה |   ‏‏‏  מצעדים ודירוגים (2015-16)> מצעד |   ‏‏‏  מצעדים ודירוגים (2015-16)> מיקום שיא |
| --- | --- | --- |
|  ארצות הברית | בילבורד 200 | 31 |
|  ארצות הברית | מצעד אלבומי הדאנס\אלקטרוני | 2 |
|  ארצות הברית | Heatseekers Albums | 4 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  ארצות הברית | בילבורד 200 | 75 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑  Gold & Platinum, RIAA (באנגלית)
| הצ'יינסמוקרס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Memories...Do Not Open • Sick Boy • World War Joy • So Far So Good |  |
| מיני-אלבומים | Bouquet • Collage • Sick Boy EP • Sick Boy...This Feeling • World War Joy EP |  |
| סיבובי הופעות | Memories Do Not Open Tour • Euro Memories... Do Not Open Tour • World War Joy Tour |  |
| הצ'יינסמוקרס – שירים |
| --- | --- | --- |
| Bouquet | "Roses" • "Waterbed" • "Until You Were Gone" • "New York City" |  |
| Collage | "Don't Let Me Down" • "Inside Out" • "Closer" • "All We Know" • "Setting Fires" |  |
| Memories...Do Not Open | "Honest" • "Something Just Like This" • "Paris" |  |
| Sick Boy | "Sick Boy" • "You Owe Me" • "Everybody Hates Me" • "Somebody" • "Side Effects" • "Save Yourself" • "This Feeling" • "Siren" • "Beach House" • "Hope" |  |
| World War Joy | "Who Do You Love" • "Kills You Slowly" • "Do You Mean" • "Call You Mine" • "Takeaway" • "Push My Luck" • "The Reaper" • "Family" • "See the Way" • "P.S. I Hope You're Happy" |  |
| סינגלים אחרים | "Erase" • "The Rookie" • "Selfie" • "Kanye" • "Polkadots" • "Let You Go" • "Split (Only U)" |  |
| סינגלים שיווקים | "The One" • "Young" |  |
| --- | --- |
בקרת זהויות :  MusicBrainz release group: 96112e0b-0f3e-4732-84b5-bd8b1535248a
23 ביוני

23 ביוני הוא היום ה-174 בשנה (175 בשנה מעוברת), בשבוע ה-25 בלוח הגרגוריאני. עד לסיום השנה, נשארו עוד 191 ימים.
אירועים היסטוריים ביום זה

1501 – השייטת של פדרו קברל נכנסת לנמל ליסבון, לאחר ששבה ממסע להודו, עם 4 אניות בלבד מתוך ה-13 עימן הפליג מפורטוגל, כשנה קודם לכן
1523 – הנרי השמיני מלך אנגליה ומלך צרפת חותמים על הסכם משותף נגד קרל החמישי
1757 – קרב פלסי, כ-3,000 חיילים בריטים והודים בפיקודו של רוברט קלייב הביסו צבא של כ-50,000 הודים וצרפתים בפיקודו של הנואב של בנגל סיראג' אוד-דואלה
1894 – הוועד האולימפי הבינלאומי נוסד בסורבון בפריז, ביוזמת הברון פייר דה קוברטן
1916 – הוגו באל, מראשי תנועת הדאדא, מופיע בקברט וולטר בציריך עם שירו "קרוואן"
1944 – הצלב האדום מבקר בגטו טרזיינשטט בעקבות בקשה של ממשלת דנמרק ש- 500 מאזרחיה היהודים חיו בגטו
1956 – גמאל עבד אל נאצר נבחר לנשיא מצרים
1960 – מנהל המזון והתרופות האמריקאי מאשר לראשונה את הגלולה למניעת היריון
1972 – נשיא ארצות הברית ריצ'רד ניקסון חותם על חוק "סעיף 9" (Title 9), האוסר לראשונה על אפליה מגדרית בתוכניות חינוך, לרבות תוכניות ספורט, דבר שיצר מהפך בענפי ספורט במסגרות חינוכיות מבתי ספר יסודיים ועד אוניברסיטאות
1991 המשחק הראשון של סוניק הקיפוד יצא לאור
1992 – מפלגת העבודה בראשות יצחק רבין זוכה בבחירות לכנסת השלוש עשרה
2016 – משאל העם על חברות הממלכה המאוחדת באיחוד האירופי שהוכרע בפרישתה מהאיחוד
2023 – הארגון הצבאי קבוצת וגנר, בראשות יבגני פריגוז'ין, פתחה במרד מזוין נגד הכוחות המזוינים של הפדרציה הרוסית לאחר שהארגון האשים את הצבא הרוסי בהריגת כוחות של קבוצת וגנר. בעקבות כך יחידות של קבוצת וגנר נסוגו מאוקראינה והשתלטו על העיר רוסטוב על דון ברוסיה
נולדו

1703 – מריה לשצ'ינסקה, נסיכת פולין, רעייתו של לואי החמישה עשר, מלך צרפת (נפטרה ב-1768)
1763 – ז'וזפין קיסרית צרפת, אשתו של נפוליאון בונפרטה (נפטרה ב-1814)
1824 – קרל ריינקה, מלחין, מנצח ופסנתרן גרמני (נפטר ב-1910)
1879 – הודא שעראווי, מנהיגה ופמיניסטית ממצרים (נפטרה ב-1947)
1889 – אנה אחמטובה, שם העט של המשוררת אנה אנדרייבנה גורנקו, מגדולות הספרות הרוסית, כתבה על החיים תחת סטליניזם (נפטרה ב-1966)
1894 – אלפרד קינסי, אנטמולוג, סקסולוג (נפטר ב-1956)
1894 – אדוארד השמיני, מלך בריטניה שוויתר על כיסאו (נפטר ב-1972)
1912 – אלן טיורינג, מתמטיקאי בריטי, חלוץ מדעי המחשב (התאבד ב-1954)
1915 – עודד בורלא, סופר, משורר, מאייר וצייר ישראלי (נפטר ב-2009)
1924 – יעקב הירש, מנכ"ל משרד מבקר המדינה, פעיל ביחסי גרמניה–ישראל ובסיוע לניצולי השואה (נפטר ב-2018)
1926 – ארנלדו פומודורו, פַּסָּל איטלקי, צורף ומעצב תפאורות
1927 – בוב פוסי, כוריאוגרף, במאי ומחזאי אמריקאי (נפטר ב-1987)
1930 – מיקי כהן, תעשיין ופעיל חברתי ישראלי
1931 – אולה אולסטן, פוליטיקאי ודיפלומט שוודי שכיהן כראש ממשלת שוודיה (נפטר ב-2018)
1937 – יואל הופמן, סופר ומשורר עברי ישראלי (נפטר ב-2023)
1940 – סטיוארט סאטקליף, הבסיסט המקורי בלהקת הביטלס (נפטר ב-1962)
1940 – וילמה רודולף, ספורטאית אמריקנית (נפטרה ב-1994)
1941 – רוברט האנטר, משורר וזמר אמריקאי (נפטר ב-2019)
1942 – יורם ארבל, שדר ספורט, זמר ומנחה טלוויזיה ישראלי
1943 – ג'יימס לוין, מנצח יהודי-אמריקאי (נפטר ב-2021)
1944 – אלכס ליבק, צלם ישראלי
1946 – תנחום אבגר, משורר, עורך, מגיה ונקדן ישראלי (נפטר ב-2015)
1948 – קלרנס תומאס, השופט השחור השני בבית המשפט העליון של ארצות הברית
1953 – דן יקיר, פרופסור במחלקה למדעי כדור הארץ וכוכבי הלכת במכון ויצמן למדע
1953 – צלי רשף, עורך דין ואיש עסקים ישראלי, חבר הכנסת מטעם מפלגת העבודה, ממנהיגיה ומייסדיה הבולטים של תנועת "שלום עכשיו"
1955 – דודו מזח, אמן רב תחומי, מעצב מסך ותיאטרון
1957 – פרנסס מקדורמנד, שחקנית אמריקאית
1964 – ג'וס וידון, במאי ויוצר סרטים אמריקאי
1969 – אחינועם ניני, זמרת ישראלית
1972 – זינדין זידאן, כדורגלן ומאמן כדורגל צרפתי
1972 – יובל שם-טוב, שחקן, בדרן וכוכב ילדים ישראלי
1974 – טל מן, דוגמנית, שדרנית רדיו ומנחת טלוויזיה ישראלית
1976 – פטריק ויירה, כדורגלן צרפתי
1977 – ג'ייסון מראז, זמר אמריקאי
1980 – עירד רובינשטיין, שחקן, במאי וכותב ישראלי
1982 – אורי יניב, שחקן ישראלי
1987 – איתמר ניצן, שוער כדורגל ישראלי
1991 – טיטי איינאו, דוגמנית ישראלית
1994 – צנג הו-יון, שחקנית ודוגמנית קוריאנית
1995 – דנה פאולה, שחקנית, זמרת, מעצבת אופנה ודוגמנית מקסיקנית
נפטרו

79 – הקיסר אספסיאנוס (נולד ב-9)
1959 – בוריס ויאן, סופר ומשורר צרפתי (נולד ב-1920)
1986 – מוזס פינלי, היסטוריון אמריקאי-בריטי (נולד ב-1912)
1995 – יונה סאלק, ממציא החיסון לפוליו (נולד ב-1914)
2002 – שלום צברי, זמר ופייטן, משורר, מלחין וחוקר שירת יהודי תימן (נולד ב-1935)
2006 – אהרון ספלינג, מפיק טלוויזיה אמריקאי (נולד ב-1923)
2011 – פיטר פאלק, שחקן אמריקאי (נולד ב-1927)
2013 – ריצ'רד מת'סון, סופר אמריקאי ותסריטאי, בעיקר בפנטזיה, ספרות אימה, ומדע בדיוני (נולד ב-1926)
2013 – שרון סטודר, שחיינית אמריקאית, אלופה אולימפית ושיאנית עולם (נולדה ב-1948)
2016 – מוטי זיסר, איש עסקים ונדבן ישראלי (נולד ב-1955)
2020 – עודד ערן, עורך דין ישראלי, יושב ראש מועצת המנהלים של בנק הפועלים ונשיא איגוד הבנקים בישראל (נולד ב-1955)
2021 – ארטורו שוורץ, היסטוריון, מבקר אמנות, משורר, סוחר ואספן אמנות איטלקי יליד מצרים (נולד ב-1924)
2021 – שולמית לבנת, זמרת, פעילה פוליטית ואשת ציבור ישראלית (נולדה ב-1929)
2021 – ג'ון מקאפי, מתכנת, יזם ואיש עסקים בריטי-אמריקאי (נולד ב-1945)
2022 – יעקב עקנין, איש צבא ומנהל ישראלי (נולד ב-1928)
2023 – פרדריק פורסט, שחקן קולנוע וטלוויזיה אמריקאי (נולד ב-1936)
חגים ואירועים החלים ביום זה

יום הולדתו של הדוכס הגדול – חג לאומי בלוקסמבורג
יום השירות לציבור של האומות המאוחדות
ז'וזפין, קיסרית צרפת. ציור מאת פרנסואה ז'ראר
1 אירו

מטבע 1 אירו
1 אירו הוא מטבע אירו, בעל העריך השני בשוויו במחזור. מטבע זה עשוי שתי סגסוגות המקנות לו שני צבעים. הסגסוגת החיצונית עשויה פליז וניקל, ואילו זו הפנימית עשויה מנחושת וניקל. כמו כל מטבעות האירו, בעוד צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, צד הערך הוא משותף ונושא עיצוב של מפת אירופה יחד עם העריך. המטבע נכנס למחזור לראשונה בשנת 2002, אולם על חלק מן המטבעות מוטבעת שנת ההנפקה 1999, שבה האירו נכנס לשימוש לראשונה. ישנם 6.43 מיליארד מטבעות 1 אירו במחזור, דבר אשר מעמיד את המטבע במקום השישי ברשימת מטבעות האירו שבמחזור.
עיצוב

המעגל הפנימי של המטבע עשוי משתי שכבות של סגסוגת נחושת-ניקל וביניהן שכבה נוספת של ניקל, ואילו הטבעת החיצונית עשויה סגסוגת פליז וניקל. קוטרו של המטבע 23.25 מ"מ, עוביו 2.33 מ"מ ומשקלו 7.5 גרם.
עיצוב > צד הערך

בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה השלמה.
עיצוב > שוליים

השוליים של המטבע, אשר משמשים אמצעי לזיהוי עבור לקויי ראייה, מחורצים לפרקים, עם שלושה מקטעים מחורצים ושלושה מקטעים חלקים.
ראו גם

2 אירו
50 אירו-סנט
20 אירו-סנט
10 אירו-סנט
הערות שוליים

↑  שטרות ומטבעות במחזור, אתר הבנק האירופי המרכזי.
Druid Lord

| --- | --- |
 מוקד פעילות:  אורלנדו, פלורידה, ארצות הברית
 תקופת הפעילות:  מ-2010
 סוגה:  דת'-דום (דת' מטאל, דום מטאל)
 חברים
 טוני בלאק פיט סלייט כריס ויקליין אלדן סנטוס
 חברים לשעבר
 סטיב ספילרס בן רוס
 
Druid Lord (בעברית: "אדון דרואיד", תעתיק: "דרואיד לורד") היא להקת דת'-דום מטאל אמריקאית, שהוקמה באורלנדו, פלורידה בשנת 2010, על ידי פיט סלייט, טוני בלאק והמתופף המקורי סטיב ספילרס. מההתחלה, המטרה של הלהקה הייתה ליצור שירים כבדים שלוקחים השראה מהדת' מטאל המוקדם כמו Necrovore, Possessed ו-Autopsy ומהריפים הכבדים והאיטיים יותר של להקות דום מטאל של שנות ה-70 וה-80 כמו Winter, Candlemass ו-Black Sabbath. הליריקה של הלהקה מתמקדת בסיפורי אימה, באבדון ובמוות, כאשר תכנים רבים מושפעים ושואבים השראה מסרטי אימה קלאסיים שונים.
חברי הלהקה

טוני בלאק - שירה, גיטרה בס (2010-הווה)
פיט סלייט - גיטרה (2010-הווה)
כריס ויקליין - גיטרה (2018-הווה)
אלדן סנטוס - תופים
חברי הלהקה > חברים לשעבר

סטיב ספילרס - תופים (2010-?)
בן רוס - גיטרה (2018-2010)
דיסקוגרפיה

| אלבום | שנה |
| --- | --- |
Hymns for the Wicked: 2010
Druid Death Cult (מיני אלבום): 2012
Baron Blood (מיני אלבום): 2013
Grotesque Offerings: 2018
Relics of the Dead: 2022
הערות שוליים

1 2 3  Grotesque Offerings, by Druid Lord, Druid Lord (באנגלית)
1 2  Druid Lord - Encyclopaedia Metallum: The Metal Archives, www.metal-archives.com
1966 בברית המועצות

| 0 | 1 | 2 | 3 |
| --- | --- | --- | --- |
| «««  1965   1964  1963 | דגל רוסיה | 1966  בברית המועצות |  »»»  1967   1968  1969 |
כל ערכי השנים בברית המועצות אירועים בולטים בעולם ב-1966 לוח שנה של שנת 1966
1966 בברית המועצות הייתה שנה בה נחגגה השנה ה-49 למהפכת אוקטובר.
הנהגה

ראש הממשלה - אלכסיי קוסיגין.
יושב ראש הסובייט העליון של ברית המועצות - ניקולאי פודגורני.
המזכיר הכללי של המפלגה הקומוניסטית של ברית המועצות - ליאוניד ברז'נייב (מ-8 באפריל - המזכיר הכללי).
אירועים בולטים

10 בינואר – סיום שיחות בטשקנט בין הודו לבין פקיסטן שהביאו לסיום המלחמה בין המדינות. השיחות התקיימו ביוזמת אלכסיי קוסיגין.
11 בינואר – הפעלת הרכבת התחתית של טביליסי - מערכת רכבות תחתיות הרביעית בברית המועצות.
15 בינואר – חתימת הסכם ידידות עם מונגוליה.
16 בינואר – תחילת שידורים של תוכנית הומור פופולרית "קבצ'וק 13 סטולייב" (קפה של 13 כיסאות) בטלוויזיה סובייטית. התוכנית הייתה משודרת בתדירות חודשית עד לשנת 1980.
3 בפברואר – הגשושית "לונה 9" מבצעת נחיתה על הירח ומשדרת לראשונה צילומי שטח מהירח.
7 בפברואר – דיסידנט ואלרי טארסיס הורשה לצאת לביקור במערב אירופה. בהיותו בחו"ל האזרחות שלו נשללה והוא לא הורשה לחזור לברית המועצות.
14 בפברואר – מכתב 25 מדענים ופעילי תרבות נגד חנינה חלקית של סטלין. במרץ לחותמי המכתב התווספו 13 אנשים נוספים.
14 בפברואר – סיום משפט הסופרים אנדריי סיניאבסקי ויולי דניאל שנשפטו לתקופות מאסר עקב פעילות נגד השלטון.
17 בפברואר – תאונה אווירית של מטוס טופולב Tu-114 בנמל התעופה שרמטייבו במוסקבה. 21 אנשים נהרגו.
22 בפברואר – שיגור חללית "קוסמוס 110" עם 2 כלבים לחלל. החללית חזרה לכדור הארץ רק כעבור 23 ימים. ממצאי הטיסה היו חשובים לקראת טיסות מאוישות ארוכות. הכלבים חזרו בריאים והועברו לבית גידול כלבים.
1 במרץ – הגשושית "ונרה 3" מתרסקת על נוגה. חללית זו הייתה האובייקט הראשון שיוצר על ידי אדם שחדר אטמוספירה של כוכב לכת כלשהו (מלבד ארץ), והראשונה שפגעה בשטחו. מערכות התקשורת שלה כשלו לפני שהצליחה להחזיר מידע על כוכב הלכת.
29 במרץ – תחילת ישיבות של הוועידה ה-23 של המפלגה. הוועידה נמשכה עד ל-8 באפריל ואישרה את תוכנית החומש החדשה עד לשנת 1970.
מרץ – במהלך החודש ב-4 ערי ברית המועצות התקיימו משחקי ספרטקיאדת החורף של עמי ברית המועצות בהשתתפות מאות ספורטאים.
2 באפריל – סיום מעבר צוללת סובייטית מהים הלבן לחצי האי קמצ'טקה.
26 באפריל – רעידת האדמה במרכז העיר טשקנט בחוזק של 5.2 בסולם ריכטר. כ-300 אלף אנשים נשארו ללא קורת גג אך מספר ההרוגים (8) והפצועים (כ-150) היה נמוך יחסית. העיר נבנתה מחדש.
12 ביוני – בחירות לסובייט העליון.
15 באוגוסט – חתימת חוזה עם חברת פיאט על הקמת מפעל לייצור מכוניות אווטוואז עם יכולת ייצור של כ-660 אלף מכוניות בשנה.
7 באוקטובר – השלטונות הסובייטים הודיעו שכל הסטודנטים הסינים הלומדים בברית המועצות צריכים לעזוב את המדינה עד סוף החודש.
11 באוקטובר – חתימת הסכם עם צרפת על מחקרים משותפים בתחום הגרעין.
21 באוקטובר – טיסה ראשונה של מטוס יאק-40.
12 בדצמבר – תחילת ייצור מכוניות נוסעים מדגם מוסקביץ' במפעל בעיר איז'בסק שבאודמורטיה.
אירועים בולטים > ללא מועד

תחילת ייצור משאית מדגם "זיל-131" במפעל זיל במוסקבה. הייצור נמשך עד לשנת 2002.
הקמת להקה פופולרית וסיוליה רביאטה
הקמת להקה פופולרית "פויושצ'יה גיטארי"
בערי אוקראינה התקיימה סדרת משפטים נגד לאומנים.
מועדוני כדורגל של ברית המועצות החלו להשתתף בתחרויות אירופיות.
תחילת הקרנה של סרט מלחמה ושלום (סרט ראשון מסדרה של 4). זה היה הסרט הסובייטי הראשון שזכה בפרס אוסקר.